cyanic-selkie/wikianc huggingface dataset:
ซูบารุ เรกซ์
โมเดลแรก (K21–K44)
Subaru Rex โมเดลนี้มาพร้อมกับเครื่องยนต์ สองจังหวะ รุ่นเดิมที่ถูกติดตั้งอยู่ใน Subaru R-2 รหัส EK34 และในเดือนตุลาคมปี 1973 เครื่องยนต์สองจังหวะถูกแทนที่ด้วย เครื่องยนต์สี่จังหวะ ระบายความร้อนด้วยน้ำ รหัส EK21 ในเดือน ตุลาคม 1973 ได้เปิดตัวเครื่องยนต์รุ่นใหม่ รหัส EK22 ในเดือนพฤษภาคม 1977 เครื่องยนต์ 550 cc รุ่นใหม่ รหัส EK23 ถูกเปิดตัวมาเพื่อให้สอดคล้องกับกฎระเบียบใหม่เกี่ยวกับรถเล็กในประเทศญี่ปุ่น
โมเดลที่ 2
Subaru Rex โมเดลที่2 ถูกผลิตขึ้นตั้งแต่ปี 1981-1986 รู้จักในชื่ออื่นคือ Subaru 500/600, Subaru Mini jumbo , Subaru Sherpa รูปแบบตัวถัง มีแบบเดียวคือ แฮ็ทแบ็ค รูปแบบเครื่องยนต์ 544 cc EK23  , 544 cc EK23-T , 665 cc EK42 รูปแบบ เครื่องยนต์วางหน้า ขับเคลื่อนล้อหน้า
Subaru Rex โมเดลต่อมา ถูกเปิดตัว ในเดือน สิงหาคมปี 1981 ในโมเดลนี้ ซูบารุ ได้ทำการออกแบบใหม่ทั้งหมดเนื่องจากต้องเปลี่ยนมาใช้รูปแบบเครื่องยนต์วางหน้าขับเคลื่อนล้อหน้าตามแบบ Subaru Leone และมีรุ่นขับเคลื่อน 4 ล้อตามออกมาในเดือนตุลาคมปี 1983 ซึ้งใช้ระบบขับเคลื่อน 4 ล้อ ที่ควบคุมด้วยสวิทซ์อิเล็คทรอนิคส์ แบบเดียวกันกับ Subaru Leone โมเดลที่ 2
ในตลาดยุโรป โมเดลนี้เดิมใช้ชื่อ Subaru 600 หรือ Sumaru Minijumbo ในเดือนกันยายน 1982 มันถูกเปลี่ยนชื่อเป็น Subaru 700 พร้อมทั้งเครื่องยนต์ขนาดใหญ่กว่าเดิมคือเครื่อง 665 cc รหัส EK42
Subaru Rex โมเดลนี้ ถูกใช้เป็นพื้นฐานสำหรับพัฒนา Subaru Justy อีกด้วย
โมเดลที่ 3 (KG/KN)
Subaru Rex โมเดลสุดท้าย ถูกผลิตขึ้นตั้งแต่ปี 1986 - 1992 รู้จักในชื่ออื่นคือ Subaru M60/M70/M80 , Subaru Mini jumbo , Subaru Sherpa , Subaru Fiori , Subaru Viki  รูปแบบตัวถัง มีแบบเดียวคือ แฮ็ทแบ็ค รูปแบบเครื่องยนต์ 544 cc EK23 , 544 cc EK23 supercharged , 547 cc EN05A , 547 cc EN05Z supercharged , 658 cc EN07A/E , 658 cc EN07Z supercharged , 665 cc EK42 , 758 cc EN08 รูปแบบ เครื่องยนต์วางหน้า ขับเคลื่อนล้อหน้า และ ระบบขับเคลื่อน 4 ล้อ
Subaru Rex โมเดลที่สามเปิดตัวในเดือน พฤศจิกายน ปี 1986 นอกจากในโมเดลนี้ทางซูบารุจะได้เพิ่มเครื่องยนต์รุ่นใหม่มาเยอะมาก ยังได้เพิ่มระบบขับเคลื่อน 4 ล้อ แบบ"Twin Viscuous" และในเดือน กุมภาพันธ์ ปี 1987 ก็ได้เพิ่มเครื่องยนต์รุ่นใหม่ที่ใช้ 3 วาล์วต่อสูบที่มีประสิทธิภาพมากกว่าเครื่องยนต์ตัวเดิม และในเดือน มิถุนายน ก็ได้เพิ่มเกียร์"CVT"ที่มีชื่อเรียกว่า "ECVT"
นำชื่อเก่ามาใช้ใหม่ (A200/A250/A270)
Subaru ได้เปิดตัว Rex รถยนต์อเนกประสงค์ขนาดเล็กรุ่นใหม่ ให้กับตลาดรถยนต์ญี่ปุ่น แต่ทว่ารูปทรงของตัวรถนั้นก็ดูเหมือนจะไม่ใหม่สำหรับคนญี่ปุ่น รวมไปถึงคนอินโดนีเซียเช่นเดียวกัน เนื่องจากเจ้า Rex มีเส้นสายตัวถังและงานออกแบบ ที่หยิบยกมาจาก Toyota Raize Daihatsu Rocky และ Perodua Ativa แบบไม่ผิดเพี้ยน เปรียบเสมือนการ เปลี่ยนตราจาก Toyota หรือ Perodua รวมไปถึง Daihatsu มาเป็น Subaru โดยจะอ้างอิงงานออกแบบกับ Daihatsu Rocky เป็นหลัก ชนิดที่แยกกันแทบไม่ออกเลยทีเดียว
โดยชื่อรุ่น Rex ถูกนำมาใช้ครั้งแรกในปี 1972 สำหรับรถยนต์พิกัด Kei car ขนาดเล็ก ขับเคลื่อนล้อหลัง ก่อนที่จะมีเจเนอเรชั่นที่ 2 เปิดตัวในปี 1981 และเปลี่ยนไปใช้พื้นฐานรถยนต์ขับเคลื่อนล้อหน้าแทน ต่อเนื่องมายังรุ่นที่ 3 ในปี 1985 ที่เพิ่ม เครื่องยนต์ติดตั้งระบบอัดอากาศแบบเทอร์โบชาร์จเจอร์ และถูกถอดออกจากตลาดรถยนต์ประเทศญี่ปุ่นในปี 1992
แต่ทว่า Rex รุ่นปี 2023 นี้ ถูกสร้างขึ้นบนพื้นฐาน DNGA (Daihatsu New Global Architecture) ร่วมกับ Toyota Veloz Daihatsu Xenia และ Perodua Alza
ด้านขุมพลังก็ได้หยิบยกเครื่องยนต์เบนซิน แบบ 3 สูบ ขนาด 1.2 ลิตร ไร้ระบบอัดอากาศ ให้กำลังสูงสุด 87 แรงม้า (PS) แรงบิดสูงสุด 113 นิวตัน-เมตร ส่งกำลังผ่านล้อคู่หน้าด้วยเกียร์อัตโนมัติ CVT สามารถเลือกล๊อคอัตราทดได้ 7 จังหวะ แต่น่าเสียดายที่ทาง SUBARU กลับมีทางเลือกให้ลูกค้าเพียงแค่ระบบขับเคลื่อนล้อหน้า
Subaru Rex วางจำหน่ายที่ประเทศญี่ปุ่นด้วยกัน 2 รุ่นย่อย ได้แก่ G และ Z ที่ 1,820,000 – 2,171,100 เยน (470,460 – 561,217 บาท) และมีสีตัวถังให้เลือกทั้งหมด 7 สี แบบ Mono-tone และ 2 สี แบบ ทูโทนสำหรับรุ่น Z โดยตั้งเป้ายอดขายไว้เพียงเดือนละ 150 คัน
ประเทศเวเนซุเอลาในโอลิมปิกเยาวชนฤดูร้อน 2014
ประเทศเวเนซุเอลา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเวเนซุเอลาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 59 คน ใน 15 ชนิดกีฬา ผลการแข่งขันครั้งนี้ประเทศเวเนซุเอลาได้รับเหรียญรางวัลแบ่งเป็น 0 เหรียญทอง 6 เหรียญเงิน และ 2 เหรียญทองแดง รวมทั้งหมด 8 เหรียญ
กรีฑา
ผลการแข่งขันดังนี้ :
ยุทโธปกรณ์ฟอสฟอรัสขาว
ยุทโธปกรณ์ฟอสฟอรัสขาว เป็นอาวุธที่ใช้อัญรูปหนึ่งของธาตุฟอสฟอรัส ฟอสฟอรัสขาวใช้ในยุทโธปกรณ์ควัน ส่องสว่างและลุกไหม้ และปกติใช้เป็นส่วนเผาไหม้ของเครื่องกระสุนส่องวิถี ฟอสฟอรัสขาวเป็นสารชนิดไพโรโฟริก (จุดติดไฟเมื่อสัมผัสกับอากาศ) ทำให้เกิดการเผาไหม้อย่างรุนแรง ซึ่งสามารถทำให้เสื้อผ้า เชื้อเพลิง เครื่องกระสุนและวัตถุไวไฟอื่น ๆ ติดไฟได้ทั้งสิ้น
นอกจากสมรรถนะในการบุกแล้ว ฟอสฟอรัสขาวยังเป็นสารก่อควันที่มีประสิทธิภาพสูง ทำปฏิกิริยากับอากาศทำให้เกิดไอฟอสฟอรัส เพนท็อกไซด์ ยุทโธปกรณ์ฟอสฟอรัสขาวสำหรับใช้สร้างควันนั้นมีบ่อย โดยเฉพาะอย่างยิ่งระเบิดมือควันสำหรับทหารราบ บรรจุในเครื่องยิงระเบิดมือบนรถถังและพาหนะหุ้มเกราะอื่น และในการแบ่งสรรเครื่องกระสุนสำหรับปืนใหญ่และปืนครก ซึ่งจะสร้างม่านควันเพื่ออำพรางการเคลื่อนที่ ที่ตั้ง สัญญาณอินฟราเรด และตำแหน่งยิงของกำลังฝ่ายเดียวกัน
เคปเลอร์-10
เคปเลอร์-10 (Kepler-10) หรือชื่อเดิม KOI-72 เป็นดาวฤกษ์ที่ตั้งอยู่ในกลุ่มดาวมังกร อยู่ห่างจากโลกออกไปใน 173 พาร์เซก (564 ปีแสง) เป็นดาวฤกษ์เล็กน้อยกว่าเล็กน้อย และเย็นเล็กน้อยกว่าดวงอาทิตย์ มีอายุประมาณ 11,900,000,000 ปีหรือเกือบ 2.6 เท่าอายุของดวงอาทิตย์ เคปเลอร์-10 เป็นระบบดาวเคราะห์ที่มีดาวเคราะห์อย่างน้อย 2 ดวง คือ เคปเลอร์-10บี และเคปเลอร์-10ซี
ระบบดาวเคราะห์
เคปเลอร์-10ซี เป็นดาวเคราะห์นอกระบบที่ค้นพบ โดย ภารกิจเคปเลอร์ของนาซ่า ในวงโคจรเคปเลอร์-10 การวัดของตัวชี้ให้เห็นว่ามันมีมวล 0.063 MJ ของมวลมากที่สุด และมีรัศมี 0.199 RJ (2 รัศมีของโลก) เคปเลอร์-10ซี โคจรรอบดาวเคปเลอร์-10 ที่ระยะ 0.24 AU ทุกๆ 42.29 วัน
นัมกุง มิน
นัมกุง มิน (ฮันกึล: 남궁민 เกิดวันที่ 12 มีนาคม ปี ค.ศ. 1978) เป็นนักแสดงชายชาวเกาหลีใต้, ผู้กำกับ และผู้เขียนบทละคร นัมกุง มิน เริ่มมีชื่อเสียงและเป็นที่รู้จักในภาพยนตร์ฟิล์มนัวร์เรื่อง อหังการลูกผู้ชายหักดิบ (ปี 2006) เขาได้รับการยกย่องในเรื่องของความสามารถทางด้านการแสดงอย่างมากมายในละครโทรทัศน์เรื่อง Remember: War of the Son (ปี 2015–2016), วุ่นรักฉบับกงชิม (ปี 2016) Good Manager (ปี 2017) และ Falsify (ปี 2017)
ละครโทรทัศน์
2022     One Dollar Lawyer ชอนจีฮุน    SBS
โตเกียวดิสนีย์รีสอร์ต
โตเกียวดิสนีย์รีสอร์ต (Tokyo Disney Resort) เป็นสวนสนุกและสถานพักตากอากาศที่อูรายาซุ จังหวัดชิบะ ประเทศญี่ปุ่น เจ้าของและดำเนินการโดยบริษัทเดอะโอเรียนเต็ลแลนด์ ที่มีใบอนุญาตจากบริษัทเดอะวอลต์ดิสนีย์ เปิดบริการเมื่อวันที่ 15 เมษายน ค.ศ. 1983 มีสวนสนุก 2 แห่ง โรงแรมภายใต้กำกับการดูแลของดิสนีย์ 4 แห่ง โรงแรมภายใต้กำกับการดูแลโดยบุคคลภายนอก 6 แห่ง และศูนย์การค้า โตเกียวดิสนีย์แลนด์เป็นสวนสนุกของดิสนีย์แห่งแรกที่เปิดให้บริการนอกสหรัฐ
คติข้อยกเว้นอเมริกัน
คติข้อยกเว้นอเมริกัน (American exceptionalism) เป็นแนวคิดที่เชื่อว่าสหรัฐอเมริกาเป็นชาติที่มีความแปลกแตกต่างจากชาติอื่น ๆ โดยกำเนิด ผู้ที่สนับสนุนแนวคิดนี้อ้างเหตุผลว่าค่านิยม, ระบบการเมือง และพัฒนาการทางประวัติศาสตร์ของสหรัฐนั้นแปลกแตกต่างเป็นพิเศษในประวัติศาสตร์ของมนุษยชาติ และมักมาพร้อมกับการบ่งชี้เป็นนัยว่าสหรัฐ "ได้รับการกำหนดและได้รับสิทธิให้มีบทบาทจำเพาะในเชิงบวกในเวทีโลก"
ซีมอร์ มาร์ติน ลิปเซต นักรัฐศาสตร์ชาวอเมริกัน สามารถตามค้นที่มาของคติข้อยกเว้นอเมริกันกลับไปได้ถึงการปฏิวัติอเมริกาที่ซึ่งสหรัฐ "เกิดขึ้นในฐานะรัฐใหม่" พร้อมชุดแนวคิดพิเศษของสหรัฐ ชุดค่านิยมและแนวคิดนี้มีรากฐานมาจากเสรีภาพ (liberty), ความเท่าเทียมต้องมาก่อนกฎหมาย (equality before the law), ความรับผิดชอบเป็นของปัจเจก (individual responsibility), สาธารณรัฐนิยม (republicanism), ประชาธิปไตยผู้แทน (representative democracy) และระบบเศรษฐกิจแบบ "ปล่อยให้ทำไป" หลักการเหล่านี้มักถูกเรียกรวมกันว่าเป็น "คติข้อยกเว้นอเมริกัน" (American exceptionalism) และถ่ายทอดไปสู่คติที่ว่าสหรัฐเป็นที่รับรู้ในระดับท้องถิ่นและระดับนานาชาติว่าเหนือกว่าชาติอื่นหรือมีภาระพิเศษที่จะต้องเปลี่ยนแปลงโลก
ทฤษฎีว่าด้วยคติข้อยกเว้นพิเศษของสหรัฐมีการพัฒนาไปตลอดเวลา อาแล็กซี เดอ ต็อกวีล นักรัฐศาสตร์ชาวฝรั่งเศส เป็นนักเขียนคนแรกที่อธิบายสหรัฐว่า "มีข้อยกเว้นพิเศษ" (exceptional) หลังเขาเดินทางไปสหรัฐในปี 1831 เอกสารเก่าแก่ที่สุดที่มีการใช้ศัพท์ "American exceptionalism" โดยเฉพาะปรากฏในข้อถกเถียงของผู้สนับสนุนคอมมิวนิสต์ในปลายทศวรรษ 1920
ขุนณรงค์ ประเทศรัตน์
ขุนณรงค์ ประเทศรัตน์ (เกิด 4 มีนาคม พ.ศ. 2539) ชื่อเล่น กระทิง เป็นนักแสดงชายชาวไทย สังกัดสถานีวิทยุโทรทัศน์ไทยทีวีสีช่อง 3 มีชื่อเสียงจากการรับบท “เล้ง“ (วัยหนุ่ม) ในซีรีส์เรื่อง เลือดมังกร ตอน กระทิง แรด และ หงส์ “เรืออากาศตรี รชตะ เจนนภา“ หรือ หมวดหิน จาก ลิขิตรัก และ “เตช/วัท“ จากละครเรื่อง แค้นรักสลับชะตา
ประวัติ
กระทิง ขุนณรงค์ เกิดเมื่อวันที่ 4 มีนาคม ปี พ.ศ. 2539 ที่ จังหวัดเชียงราย เป็นลูกคนสุดท้องในบรรดาพี่น้อง 4 คนโดยที่มาของชื่อเล่น กระทิง นั้นมาจากก่อนที่ กระทิง จะเกิดแม่ของเขาได้ไปบนว่าขอให้ได้ลูกสาว แต่พอคลอดออกมาเป็นลูกชายก็เลยต้องตั้งชื่อเล่นลูกชายว่า กระทิง เพื่อไม่ให้เป็นกะเทย จบการศึกษาระดับมัธยมศึกษาตอนปลายจาก โรงเรียนอัสสัมชัญธนบุรี ด้วยทุนนักกีฬา และระดับปริญญาตรีจาก คณะบริหารธุรกิจ มหาวิทยาลัยกรุงเทพ
เข้าสู่วงการ
กระทิง เข้าสู่วงการจากการชักชวนของอาจารย์ที่โรงเรียนอัสสัมชัญธนบุรี ที่รู้จักกับนักแสดง ผู้กำกับและผู้จัดละครอย่าง พงษ์พัฒน์ วชิรบรรจง และธัญญา วชิรบรรจง ที่แนะนำให้ลองมาแคสติ้งเป็นนักแสดงจนได้แสดงละครเรื่องแรกคือซีรีส์เรื่อง เลือดมังกร ตอน กระทิง แรด และ หงส์ เมื่อปี พ.ศ. 2558 ในบท เล้ง วัยหนุ่ม และได้เซ็นสัญญาเป็นนักแสดงในสังกัด ช่อง 3 เอชดี จากนั้นในปีถัดมาคือปี พ.ศ. 2559 เขาจึงได้โอกาสแสดงละครเรื่องที่ 2 คือเรื่อง นางอาย โดยรับบทเป็น ปีเตอร์
ต่อมาจึงเริ่มเป็นที่รู้จักมากขึ้นจากการรับบท เรืออากาศตรี รชตะ เจนนภา หรือ หมวดหิน ในละครเรื่องที่ 3 คือเรื่อง ลิขิตรัก เมื่อปี พ.ศ. 2561 ในปี พ.ศ. 2562 เขาแสดงละคร 2 เรื่องคือ ลิขิตแห่งจันทร์ รับบทเป็น พิภพ และ หน่วยลับสลับเลิฟ รับบทเป็น เอก/แอนนี่ ในเรื่องลิขิตแห่งจันทร์เป็นละครเรื่องแรกที่เขารับบทเป็นพระเอกคู่ จากนั้นในปี พ.ศ. 2563 เขาได้แสดงละครเรื่องคือ พิภพหิมพานต์ รับบทเป็น จักร
ปุฑุเจรี
ปุฑุเจรี (புதுச்சேரி) หรือ ปูดูเชร์รี (Puducherry) หรือชื่อเดิมคือ พอนดิเชอร์รี หรือ พอนดี (Pondicherry หรือ Pondy) เป็นเขตการปกครองดินแดนสหภาพแห่งหนึ่งของสาธารณรัฐอินเดีย ซึ่งเดิมพื้นที่นี้เคยเป็นอดีตอาณานิคมของประเทศฝรั่งเศส และมีดินแดนส่วนแยกอีกจำนวนหนึ่ง แต่เรียกรวมว่า ปุฑุเจรี เนื่องจากปุฑุเจรีเป็นดินแดนส่วนใหญ่ เดิมปุฑุเจรี มีชื่อเดิมว่า พอนดิเชอร์รี แต่ต่อมาในปี พ.ศ. 2549 ได้มีการเปลี่ยนชื่อเมืองใหม่ ซึ่งมีความหมายว่า หมู่บ้านใหม่ ตามภาษาทมิฬ
แอนนาเบล วอลลิส
แอนนาเบล ฟรานเซส วอลลิส (Annabelle Frances Wallis) หรือรู้จักกันในชื่อ แอนนาเบล วอลลิส เป็นนักแสดงชาวอังกฤษ เธอแสดงภาพยนตร์ในบทของ เจน ซีมัวร์ พระราชินีแห่งอังกฤษ ในซีรีส์ The Tudors (2009-2010), บทของ Grace Burgess ในซีรีส์ประวัติศาสตร์ BBC Peaky Blinders (2013-2016), สวมบทของ Mia ในภาพยนตร์สยองขวัญ Annabelle (2014) และ เจนนี่ เฮลซี่ ในภาพยนตร์ผจญภัย The Mummy (2017)
อาชีพ
ในโปรตุเกส แอนนาเบล วอลลิส ถ่ายภาพยนตร์สั้นหลายเรื่อง ก่อนย้ายไปอยู่ลอนดอน อังกฤษ เพื่อเข้าสู่อาชีพภาพยนตร์ เริ่มแรกเธอถ่ายแบบโฆษณาไม่มาก แล้วจึงเข้าโรงเรียนการแสดง ก่อนที่จะตัดสินใจหาเอเจนซี่หนึ่ง
ในปี 2010 เธอรับบทใน W.E. ภาพยนตร์ประวัติศาสตร์-โรแมนติก เกี่ยวกับเจ้าชายเอดเวิร์ด ดยุกแห่งวินเซอร์ และ วอลลิส ดัชเชสแห่งวินด์เซอร์ และในปี 2011 ก็มีบทเล็กๆ ในภาพยนตร์ X-Men: First Class เธอแสดงเป็น Grace Burgess ในซีรีส์อาชญากรรมในประวัติศาสตร์ของอังกฤษ Peaky Blinders ของบีบีซี ในช่วงปี 2013 - 2016 ในปี 2014 เธอก็ได้รับบทแสดงในภาพยนตร์สยองขวัญ-ซูเปอร์เนเจอรัล Annabelle ซึ่งเป็นภาพยนตร์ spin-off ของ The Conjuring (2013).
เธอแสดงคู่กับทอม ครูซ ในภาพยนตร์ผจญภัย-ซูเปอร์เนเจอรัล The Mummy (2017) เป็นเจนนี่ เฮลซี่ นักโบราณคดีซึ่งทำงานลับให้กับองค์กรล่ามอนสเตอร์ที่รู้จักกันในชื่อว่า Prodigium
ณ เดือนเมษายน 2018 วอลลิสได้รับเป็นทูตเครื่องประดับของ Cartier และ "ใบหน้าใหม่" ของนาฬิกายี่ห้อ Panthere de Cartier
อาร์เทอร์ รอสตรอน
เซอร์อาร์เทอร์ เฮนรี รอสตรอน (อังกฤษ: Sir Arthur Henry Rostron; 14 พฤษภาคม ค.ศ. 1869 – 4 พฤศจิกายน ค.ศ. 1940) เคบีอี, อาร์ดี, อาร์เอ็นอาร์ เป็นกะลาสีเรือพาณิชย์ชาวอังกฤษ และเป็นเจ้าหน้าที่เดินเรือของสายการเดินเรือคิวนาร์ด (Cunard Line) เขาเป็นที่รู้จักกันเป็นอย่างดีในฐานะกัปตันของเรือเดินสมุทรอาร์เอ็มเอส คาร์พาเทีย (RMS Carpathia) ซึ่งเป็นเรือที่ไปช่วยเหลือผู้รอดชีวิตจากเรืออาร์เอ็มเอส ไททานิก (RMS Titanic) ที่กำลังอับปางเมื่อปี ค.ศ. 1912
รอสตรอนได้รับคำชมมากมายจากความพยายามอันแรงกล้าของเขาในการไปช่วยเหลือเรือไททานิก ก่อนที่จะอับปาง ตลอดจนการเตรียมการและปฏิบัติการช่วยเหลือผู้รอดชีวิตอย่างมีประสิทธิภาพ เขาได้รับรางวัลเหรียญทองรัฐสภาจากรัฐสภาสหรัฐอเมริกา และได้รับเครื่องราชอิสริยาภรณ์จักรวรรดิบริติชชั้นเคบีอี (KBE) เขาได้เป็นพลเรือจัตวาแห่งกองเรือของคิวนาร์ดและเกษียณในปี ค.ศ. 1931
รายชื่อบุคคลในยุคสามก๊ก (บ)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร บ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
วอลเลย์บอลชายชิงแชมป์แอฟริกา 1979
วอลเลย์บอลชายชิงแชมป์แอฟริกา 1979 (1979 Men's African Volleyball Championship) จัดขึ้นในเมืองตริโปลี, ประเทศลิเบีย มี 5 ทีมที่เข้าร่วมการแข่งขันในครั้งนี้
มาร์ติน สกอร์เซซี
มาร์ติน ชาร์ลส์ สกอร์เซซี (Martin Charles Scorsese) เกิดเมื่อวันที่ 17 พฤศจิกายน ค.ศ. 1942 เป็นผู้กำกับภาพยนตร์รางวัลออสการ์ชาวอเมริกัน นักเขียนบทภาพยนตร์ ผู้สร้างและนักประวัติศาสตร์ภาพยนตร์ เขาเป็นผู้ก่อตั้ง World Cinema Foundation และยังได้รับรางวัลความสำเร็จในชีวิตจาก AFI เขาได้รับหลายรางวัลจากรางวัลลูกโลกทองคำ รางวัลบาฟต้าและรางวัลจากสมาคมผู้กำกับภาพยนตร์อเมริกัน สกอร์เซซียังเป็นประธาน Film Foundation มูลนิธิไม่แสวงหาประโยชน์ ที่รักษาและป้องการเสื่อมสลายของภาพยนตร์
ผลงานของสกอร์เซซี มีเนื้อหาอย่างเช่นความเป็นชาวอเมริกัน-อิตาลี แนวความคิดเรื่องโรมันคาทอลิกเกี่ยวกับความสำนึกผิดและการไถ่บาป ความเป็นลูกผู้ชายและความรุนแรง สกอร์เซซีมีผลงานอันโดดเด่นอย่างเช่น แท็กซี่มหากาฬ, นักชกเลือดอหังการ์ และ คนดีเหยียบฟ้า ที่ทั้งสามเรื่องได้นักแสดงอย่าง โรเบิร์ต เดอ นิโร มาแสดง เขาได้รับรางวัลออสการ์สาขาผู้กำกับยอดเยี่ยมจากภาพยนตร์เรื่อง ภารกิจโหด แฝงตัวโค่นเจ้าพ่อ
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 25 เรื่องของ มาร์ติน สกอร์เซซี 0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัลที่ได้รับ
จำนวนรางวัลที่เข้าชิงและได้รับจากภาพยนตร์ของ มาร์ติน สกอร์เซซี
เส้นเมริเดียนที่ 120 องศาตะวันตก
เส้นเมริเดียนที่ 120 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
มาร์ติน สกอร์เซซี
อ้างอิง
1942
เส้นเมริเดียนที่ 120 องศาตะวันตก
เส้นเมริเดียนที่ 120 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 60 องศาตะวันออก
ในแคนาดา เส้นเมริเดียนนี้ถูกใช้เป็นส่วนหนึ่งของเส้นเขตระหว่างรัฐบริติชโคลัมเบียและรัฐแอลเบอร์ตา และในสหรัฐอเมริกา เส้นนี้มีความหมายเป็นเส้นแบ่งเขตระหว่างรัฐแคลิฟอร์เนียและรัฐเนวาดา
สำหรับเวลาสุริยเฉลี่ย เส้นนี้มีความหมายเป็นการกำหนดเขตเวลาแปซิฟิก (UTC−08:00) ในช่วงเวลามาตรฐานซึ่งถูกใช้เป็นส่วนมากในปี อย่างไรก็ตาม เส้นนี้ยังถูกใช้สำหรับเวลาออมแสงอลาสกา ซึ่งเป็นเวลาออมแสงที่ถูกใช้เป็นเวลาตามฤดูกาลเกือบ 2/3 ของปี
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 120 องศาตะวันตกลากผ่านพื้นที่ดังนี้:
ทีลวาฑามนเทียร
ทีลวาฑามนเทียร (Dilwara Temples หรือ Delvada Temples) เป็นหมู่ศาสนสถานที่ตั้งอยู่ราว 2.5 กิโลเมตรจากเขาอาบู ในรัฐราชสถาน หมู่ไชนมนเทียร (ศาสนสถานในศาสนาเชน) เหล่านี้สร้างขึ้นโดยวิมล ชาห์ (Vimal Shah) ออกแบบโดย วัสตุปาล (Vastupala) รัฐมนตรีศาสนาเชนแห่งโธลกา (Dholka) สร้างขึ้นในศตวรรษที่ 11 ถึง 16 และมีชื่อเสียงด้วยงานหินอ่อนและงานแกะะสลักหินอ่อนอันประณีต ที่นี่เป็นสถานที่แสวงบุญสำคัญหนึ่งของศาสนาเชน และได้รับการเชิดชูว่าเป็นไชนมนเทียรที่ออกแบบมาได้สวยงามที่สุด หมู่มนเทียรนั้นมีทางเข้าที่หรูหรา ส่วนตัวอาคารนั้นสร้างขึ้นอย่างเรียบง่าย อันสะท้อนถึงคุณค่าของศาสนาเชนในความซื่อสัตย์และความประหยัด รายละเอียดของการแกะสลักตกแต่งไชนมนเทียรเหล่านี้มีความตระการตามา เชื่อกันว่าช่างแกะสลักที่นี่ได้รับค่าว่าจ้างเป็นทองเท่ากับน้ำหนักของผงหินอ่อนที่เขาแกะสลัก
มนเทียรทั้งห้า
หมู่มนเทียรนี้ตั้งอยู่ท่ามกลางเขาที่ปกคลุมไปด้วยป่าไม้ รวมแล้วมีทั้งหมดห้ามนเทียร แต่ละแห่งมีเอกลักษณ์ทางสถาปัตยกรรมของตน ทั้งห้ามนเทียรตั้งอยู่รวมกันภายในกำแพงสูงหนึ่งเดียว ชื่อทีลวาฑทนั้นตั้งตามหมู่บ้านเล็ก ๆ ที่หมู่มนเทียรนี้ตั้งอยู่ มนเทียรทั้งห้าแห่งนั้นประกอบด้วย:
วงศ์ขาเขียด
วงศ์ขาเขียด หรือ (En:Alismataceae) เป็นวงศ์ของพืชใบเลี้ยงเดี่ยวที่มีสมาชิก 11 สกุล และมี 85 และ 95 สปีชีส์ พบมากในเขตอบอุ่นของซีกโลกเหนือ  สมาชชิกส่วนใหญ่เป็นพืชล้มลุก และพืชน้ำที่ขึ้นในดินโคลน
การจัดจำแนก
ในระบบ APG วงศ์ Alismataceae iได้รวมสกุลจำนวน 3 สกุลของวงศ์  Limnocharitaceae เข้ามาด้วย สมาชิกทั้งหมดมี 17 สกุลที่ยังมีอยู่ และ 2 สกุลที่เหลือเพียงซากฟอสซิล:
โซเฟีย มักดาลีนาแห่งเดนมาร์ก
โซเฟีย มักดาลีนาแห่งเดนมาร์ก สมเด็จพระราชินีแห่งสวีเดน (Sophie Magdalene; Sofia Magdalena) (3 กรกฎาคม ค.ศ. 1746 – 21 สิงหาคม ค.ศ. 1813) ทรงเป็นสมเด็จพระราชินีแห่งสวีเดน โดยเป็นพระมเหสีในพระเจ้ากุสตาฟที่ 3 แห่งสวีเดน พระนางเป็นพระราชธิดาพระองค์โตในพระเจ้าเฟรเดอริกที่ 5 แห่งเดนมาร์กกับสมเด็จพระราชินีหลุยส์แห่งเดนมาร์ก และเป็นพระเชษฐภคินีในพระเจ้าคริสเตียนที่ 7 แห่งเดนมาร์ก
ภูมิหลังและช่วงต้นพระชนม์ชีพ
เจ้าหญิงโซเฟีย มักดาลีนาแห่งเดนมาร์กประสูติในวันที่ 3 กรกฎาคม พ.ศ. 2289 ณ พระราชวังคริสเตียนบอร์ก โคเปนเฮเกน เป็นพระราชธิดาพระองค์โตในพระเจ้าเฟรเดอริกที่ 5 แห่งเดนมาร์กกับพระมเหสีพระองค์แรก สมเด็จพระราชินีหลุยส์แห่งเดนมาร์ก ใน พ.ศ. 2294 ขณะมีพระชนมายุ 5 พรรษา เจ้าหญิงทรงถูกหมั้นหมายกับรัชทายาทแห่งราชบัลลังก์สวีเดน คือ เจ้าชายกุสตาฟ และนำมาซึ่งการขึ้นเป็นสมเด็จพระราชินีแห่งสวีเดน การอภิเษกสมรสถูกจัดแจงโดยรัฐสภาไม่ใช่พระราชวงศ์สวีเดน และเจ้าหญิงทรงเป็นที่ชิงชังจากสมเด็จพระราชินีหลุยซา อัลริคาซึ่งทรงขัดแย้งกับรัฐสภามาเป็นเวลานานและทรงต้องการให้พระราชโอรสอภิเษกสมรสกับพระนัดดาของพระนางเองคือ มาร์เกรฟวีนฟิลิปพินส์แห่งบรันเดนบวร์ก-ชเวดท์ ในวันที่ 1 ตุลาคม พ.ศ. 2309 เจ้าหญิงโซเฟีย มักดาลีนาได้อภิเษกสมรสกับเจ้าชายกุสตาฟโดยผ่านตัวแทนที่พระราชวังคริสเตียนบอร์กในโคเปนเฮเกน และทั้งสองพระองค์ได้อภิเษกสมรสอย่างเป็นทางการที่สต็อกโฮล์ม ในวันที่ 4 พฤศจิกายน
แคว้นมักกะฮ์
แคว้นมักกะฮ์ (مِـنْـطَـقَـة مَـكَّـة الـمُـكَـرَّمَـة Minṭaqah Makkah l-Mukarramah ) เป็นแคว้น (มินตาเกาะฮ์) ที่มีประชากรมากที่สุดในประเทศซาอุดีอาระเบีย. โดยตั้งอยู่ทางตะวันตกของซาอุดีอาระเบียติดกับชายฝั่งทะเล มีพื้นที่ 153,128 กม² และมีประชากร 8,557,766 คน (สัมมโน ค.ศ.2017) มีเมืองหลวงคือมักกะฮ์ ซึ่งเป็นนครศักดิ์สิทธิ์ในศาสนาอิสลาม
โซเฟีย มักดาลีนาแห่งเดนมาร์ก
การเข้าสู่ราชสำนักสวีเดน
ในราชสำนักสวีเดน เจ้าหญิงทรงได้รับการต้อนรับด้วยความเมตตาจากสมเด็จพระเจ้าอดอล์ฟ เฟรเดอริคแห่งสวีเดน พระสัสสุระแต่สมเด็จพระราชินีหลุยซา อัลริคา พระสัสสุซึ่งทรงปกครองราชสำนัก พระนางทรงชิงชังเจ้าหญิงและแม้กระทั่งเจ้าชายกุสตาฟ พระสวามีก็ไม่สนพระทัยในเจ้าหญิง สมเด็จพระราชินีหลุยซา อัลริคาทรงพยายามโน้มน้าวให้พระราชโอรสห่างเหินกับพระสุณิสา ซึ่งเจ้าชายกุสตาฟทรงรังเกียจแม้แต่จะคิดถึงเรื่องการมีเพศสัมพันธ์กับสตรีจนไม่ประสงค์แม้แต่จะลอง คนผู้หนึ่งในสมัยนั้นได้กล่าวว่า "เจ้าชายองค์นี้ไม่เคยแสดงความจงรักภักดีต่อหน้าแท่นบูชาวีนัส" ใน พ.ศ. 2312 เมื่อศิลปินชาวสวีเดนเดินทางไปเยือนราชสำนักเดนมาร์กของสมเด็จพระเจ้าคริสเตียนที่ 7 แห่งเดนมาร์ก พระเจ้าคริสเตียนตรัสถามเขาถึงพระพลานามัยของพระเชษฐภคินี ศิลปินผู้นั้นทูลตอบว่า "เจ้าหญิงทรงสุขสบายดีเท่าที่สตรีผู้สมรสมาเกือบสามปีแต่ยังบริสุทธิ์ผุดผ่องพึงรู้สึกพระเจ้าค่ะ" เจ้าหญิงโซเฟีย มักดาลีนาทรงได้รับการบรรยายว่าเป็นเจ้าหญิงที่ทรงพระสิริโฉม เจ้าหญิงทรงนำสินสมรสจำนวนมากมายังราชสำนักสวีเดนนับตั้งแต่ พ.ศ. 2223 ที่ซึ่งเจ้าหญิงอัลริคา เอเลโอนอราแห่งเดนมาร์กได้อภิเษกสมรสกับสมเด็จพระเจ้าชาร์ลส์ที่ 11 แห่งสวีเดน เจ้าหญิงโซเฟีย มักดาลีนาทรงได้รับการศึกษาเพื่อทำหน้าที่พระราชินีที่ดี พระนางทรงได้รับการสรรเสริญมากแต่ไม่ทรงได้รับความนิยมอันเนื่องจากการที่ทรงได้รับการอบรมดูแลอย่างเข้มงวดทำให้เป็นการยากที่จะทรงปรับตัวให้เข้ากับราชสำนักสวีเดน โดยตามธรรมชาติ พระนางมีพระบุคลิกที่เยือกเย็นและถือพระองค์ หลังจากพระเจ้าอดอล์ฟ เฟรเดอริคแห่งสวีเดนเสด็จสวรรคตในปี พ.ศ. 2314 เจ้าชายกุสตาฟได้ขึ้นครองราชย์เป็น สมเด็จพระเจ้ากุสตาฟที่ 3 แห่งสวีเดน ในปีถัดมา เจ้าหญิงโซเฟีย มักดาลีนาได้รับการสวมมงกุฎสมเด็จพระราชินีแห่งสวีเดน
แคว้นมักกะฮ์
เขต
แคว้นนี้ถูกแบ่งเขตการปกครองไป 17 เขต (รวมประชากรในปีค.ศ.2010) ได้แก่:
โซเฟีย มักดาลีนาแห่งเดนมาร์ก
สมเด็จพระราชินี
สมเด็จพระราชินีโซเฟีย มักดาลีนามีพระบุคลิกที่เคร่งเครียดและเขินอาย และไม่ทรงเคยเป็นสมาชิกของกลุ่มคนวงในของกษัตริย์ พระนางและพระเจ้ากุสตาฟมีพระบุคลิกที่แตกต่างกันที่ซึ่งได้สร้างความเหินห่างของทั้งสองพระองค์ พระนางทรงประกอบพระราชกรณียกิจตามพิธีการแต่ไม่ทรงชอบวิถีชีวิตในราชสำนักที่หรูหราซึ่งล้อมรอบพระสวามีที่โปรดการเข้าสังคม เมื่อทรงประกอบพระราชกรณียกิจในฐานะของสมเด็จพระราชินี ดัสเชสเฮดวิก เอลิซาเบธ ชาร์ล็อตแห่งฮ็อลชไตน์-ก็อตท็อปพระชายาในพระอนุชาของพระสวามี ได้ทรงบรรยายถึงพระราชินีว่าทรง "ถูกบังคับให้พบปะผู้คน" พระราชินีโปรดที่จะประทับที่ที่ประทับส่วนพระองค์คือ พระราชวังอัลริคส์ดัลเมื่อใดก็ตามที่ทรงเลี่ยงได้ ในพระอนุทินสำคัญของดัสเชสเฮดวิก เอลิซาเบธ ชาร์ล็อตแห่งฮ็อลชไตน์-ก็อตท็อป ทรงบรรยายถึงพระราชินีว่า ทรงพระสิริโฉม, เยือกเย็น, เงียบและทะนง ทรงสุภาพมากและเป็นทางการ ทรงสงวนท่าทีและไม่โปรดการเข้าสังคม ในโอกาสที่เป็นทางการ พระนางทรงประพฤติพระองค์อย่างดีที่สุด พระนางทรงประพฤติปฏิบัติตามมารยาทของราชสำนักอย่างงดงามและทรงได้รับการพบเห็นในฐานะที่สง่างามและน่าประทับใจ พระราชินีมีพระสหายสนิท 2 คน คือ มาเรีย ออโรรา อุกกลาและบารอนเนส เวอร์จิเนีย ชาร์ล็อตตา ดูวอล แมนเดอร์สตอร์ม พระนางโปรดการประทับเพียงลำพังด้วยการใช้เวลาในที่ที่ประทับและเสวยอาหารเพียงพระองค์เดียว พระนางทรงทำพระเกศาอย่างเป็นทางการทุก ๆ สองสัปดาห์และโปรดการละครที่ซึ่งทรงร่วมชมการแสดงบ่อยครั้ง ระหว่างที่พระเจ้ากุสตาฟเสด็จเยือนอิตาลีในปี พ.ศ. 2326 ถึง พ.ศ. 2327 พระนางเสด็จเสวยพระกระยาหารในสาธารณะอย่างเป็นทางการทุก ๆ สองสัปดาห์ นางสนองพระโอษฐ์ของพระนางเป็นสตรีชาวสวีเดนที่มีชื่อเสียงในยุคนี้ได้แก่ ชาริทีสทั้งสาม คือ ออกุสตา ฟอน เฟอร์เซน, อุลลา ฟอน โฮ็ปเกนและโลวีซา เมเจอร์เฟลท์ และศิลปินได้แก่ มารีอานน์ เออห์เรนสตอร์มและชาร์ล็อตตา เซเดอร์ครูทซ์
สมเด็จพระราชินีโซเฟีย มักดาลีนาไม่ทรงยุ่งเกี่ยวกับการเมือง ยกเว้นในครั้งหนึ่ง ช่วงระหว่างสงครามรัสเซีย-สวีเดน (1788 – 1790) ในปี พ.ศ. 2331 พระนางทรงริเริ่มเจรจาสงบศึกกับเดนมาร์ก ทรงเรียกตัวเอกอัครราชทูตเดนมาร์กมาเข้าเฝ้า ตรัสกับเขาและมีพระราชเสาวนีย์ให้เขานำพระราชหัตถเลขาของพระนางไปมอบแก่พระเจ้าคริสเตียนที่ 7 แห่งเดนมาร์ก พระอนุชา ในช่วงสงครามรัสเซีย-สวีเดนนี้มีการบันทึกว่าพระราชินีทรงพบปะเชลยศึกชาวรัสเซียในสวนของพระราชวังฮากาและทรงประทานเงินแก่พวกเขาคนละ 100 โครน และมีการกล่าวว่าพระราชินีโปรดฉลองพระองค์แบบอังกฤษเนื่องจากทรงเห็นว่าฉลองพระองค์แบบฝรั่งเศสนั้นดูเปิดเผยมากเกินไป
วิกฤตการสืบราชบัลลังก์
สมเด็จพระราชินีโซเฟีย มักดาลีนาทรงเป็นที่รู้จักในประวัติศาสตร์สวีเดนด้วยข้อครหาที่เกี่ยวกับการสมรสที่สำเร็จบริบูรณ์และปัญหาพระโอรสนอกสมรสของพระนาง การอภิเษกสมรสของพระนางตามปกติเป็นการจัดเพื่อผลประโยชน์ทางการเมือง ซึ่งพระราชินีโซเฟัย มักดาลีนาในช่วงแรกทรงได้รับการบรรยายจากพระสวามีว่าทรง "เยือกเย็นอย่างน้ำแข็ง" การอภิเษกสมรสไม่สำเร็จบริบูรณ์จนกระทั่ง พ.ศ. 2318 เวลาเก้าปีหลังจากการอภิเษกสมรส ซึ่งกลายเป็นหัวข้อนินทาและการเย้ยหยันท่ามกลางบางราชสำนักของยุโรป ที่มีข่าวลือว่า พระมหากษัตริย์ทรงเป็นพวกรักร่วมเพศหรือไร้สมรรถภาพทางเพศ กิจกรรมทางเพศของพระองค์ที่ซึ่งได้สร้างผลกระทบต่อพระชนม์ชีพของสมเด็จพระราชินีโซเฟีย มักดาลีนา ในฐานะที่เป็นการสมรสกันในราชวงศ์เพื่อการผลิตทายาท และเหตุนี้ยังเป็นประเด็นถกเถียง หลายๆเอกสารได้บันทึกไว้ว่าระหว่างพระชนม์ชีพของพระเจ้ากุสตาฟได้รับการยืนยันว่าทรงเป็นพวกรักร่วมสองเพศ ประสบการณ์ทางเพศของพระเจ้ากุสตาฟทรงถูกกล่าวหาถึงการพัฒนาการไม่สมวัยหรือทรงเป็นพวกไร้เพศ ขณะทรงอยู่ในวัยฉกรรจ์ พระเจ้ากุสตาฟทรงหลงรักมารดาของแอ็กเซล ฟอน เฟอร์เซนคือ เฮดวิก คาทารีนา เดอ ลา การ์ดีและในปี พ.ศ. 2311 พระองค์ทรงมีความผูกพันทางอารมณ์อย่างลึกซึ้งกับหญิงสูงศักดิ์คือ ชาร์ล็อต ดู รีทซ์ ถึงแม้ว่าเรื่องเหล่านี้ไม่เป็นที่รู้จักถ้าเรื่องอื้อฉาวนี้สำเร็จบริบูรณ์ จากข้อมูลที่เชื่อถือได้ได้อธิบายว่าทั้งสมเด็จพระราชินีและพระมหากษัตริย์ทรงมีปัญหาร้ายแรงทางกายวิภาคเป็นผลให้เกิดการกระทำซึ่งกระตุ้นความรู้สึกทางเพศ อีริค โลนนรอท นักประวัติศาสตร์ชาวสวีเดนได้สรุปว่า ไม่มีหลักฐานข้อเท็จจริงในข่าวลือของพระเจ้ากุสตาฟที่ 3 ซึ่งทรงถูกโน้มเอียงไปทางรักร่วมเพศหรือรักร่วมสองเพศ หรือเจ้าชายกุสตาฟ อดอล์ฟไม่ใช่พระราชโอรสนอกสมรส
การดำรง สถานะเดิม ระหว่างพระเจ้ากุสตาฟที่ 3กับพระมเหสีของพระองค์ได้ถูกเอาใจใส่โดยสมเด็จพระพันปีหลวง ซึ่งไม่ทรงต้องการแข่งขันทางบทบาทเหนืออิทธิพลของพระราชโอรส สมเด็จพระราชินีโซเฟีย มักดาลีนาซึ่งทรงได้รับการเลี้ยงดูตามศาสนาและทรงมีบุคลิกที่เก็บพระองค์ได้ทำให้พระนางทรงหลีกเลี่ยงการแสดงความร่าเริงและประพฤติตามธรรมชาติในราชสำนักของพระเจ้ากุสตาฟ ที่ซึ่งทำให้พระนางทรงได้รับความสนพระทัยน้อยในทัศนะของพระสวามีซึ่งโปรดการเข้าสังคม
ใน พ.ศ. 2317 พระเจ้ากุสตาฟทรงจัดพระราชพิธีอภิเษกสมรสของเจ้าชายชาร์ลส์ พระอนุชากับดัสเชสเฮดวิก เอลิซาเบธ ชาร์ล็อตแห่งฮ็อลชไตน์-ก็อตท็อปเพื่อแก้ไขปัญหา เมื่อเวลาผ่านไปเกิดปัญหาเรื่ององค์รัชทายาทในราชบัลลังก์ทันที ดัสเชสเฮดวิก เอลิซาเบธ ชาร์ล็อตทรงล้มเหลวในการทรงพระครรภ์หลายครั้งและจบลงด้วยการแท้ง ที่ซึ่งสร้างความรีบเร่งแก่พระเจ้ากุสตาฟในการทำให้การสมรสสำเร็จบริบูรณ์ด้วยการผลิตองค์รัชทายาทของพระองค์ด้วยพระมเหสีของพระองค์เอง
ใน พ.ศ. 2321 สมเด็จพระราชินีโซเฟีย มักดาลีนามีพระประสูติกาลเจ้าชายกุสตาฟ อดอล์ฟในฐานะองค์รัชทายาทในราชบัลลังก์ และใน พ.ศ. 2325 พระนางมีพระประสูติกาลพระโอรสพระองค์ที่สองคือ เจ้าชายคาร์ล กุสตาฟ ดยุกแห่งสมาแลนด์ ซึ่งมีพระชนม์ชีพในช่วงหนึ่งปีก็สิ้นพระชนม์ มีการแนะนำในบางวงว่าพระราชโอรสพระองค์แรกของพระเจ้ากุสตาฟมีบิดาที่แท้จริงคือใครบางคน เมื่อองค์รัชทายาทประสูติ บิดาของพระโอรสได้ถูกเชื่อโดยสมเด็จพระพันปีหลวง ว่าเป็นเคานท์อดอล์ฟ เฟรเดอริค มังค์ อัฟ ฟุลกิลา ซึ่งต่อมาได้เป็นหัวหน้าทหารม้า ข่าวลือนี้ได้ถูกเชื่อโดยสาธารณะและราชสำนัก และการยอมรับเรื่องอื้อฉาวของสมเด็จพระพันปีหลวงได้นำไปสู่หนึ่งปีของความขัดแย้งระหว่างสมเด็จพระพันปีหลวงกับพระราชโอรส
เรื่องอื้อฉาวของการสืบราชสันตติวงศ์
ตามความเป็นจริงมังค์ได้เข้ามาในฐานะของครูผู้สอนเกี่ยวกับความสัมพันธ์ระหว่างเพศ เนื่องจากพระเจ้ากุสตาฟทรงได้รับการกล่าวขานว่าไม่ทรงมีประสบการณ์ในเรื่องเพศ พระองค์ทรงเรียกมังค์เข้ามาเพื่อเป็นคนกลางในการปรองดองกับพระมเหสี และเพื่อแนะนำให้ทั้งสองพระองค์ทราบถึงวิธีการร่วมเพศ และแสดงการทำให้พิธีอภิเษกสมรสเสร็จสมบูรณ์อย่างแท้จริง มังค์ซึ่งเป็นขุนนางเชื้อสายฟินแลนด์ในเวลานี้เขาได้มีความมั่นคงโดยเป็นคนรักของแอนนา โซเฟีย รามส์สตอร์ม นางสนองพระโอษฐ์ประจำองค์ราชินี มังค์และแอนนา โซฟี รามส์สตอร์มได้ถูกย้ายเข้ามาอยู่ใกล้กับห้องบรรทม เพื่อเตรียมพร้อมตลอดเวลาในการทำตามพระราชประสงค์ และบางครั้งมังค์ได้ถูกเรียกเข้าไปในห้องบรรทม มังค์ได้ทำการบันทึกลงในจดหมายเหตุของเขาเองที่ซึ่งปัจจุบันถูกเก็บรักษาที่หอจดหมายเหตุแห่งชาติสวีเดน ที่ซึ่งบันทึกว่าการจะทำให้สำเร็จ เขาต้องทำการสัมผัสทั้งสองพระองค์ทางกายด้วยเช่นกัน
เมื่อกลายเป็นว่ามังค์ได้เข้าร่วมแผนการปรองดองของทั้งสองพระองค์ จึงได้เกิดเสียงเล่าลือไปว่า เขาเป็นบิดาของพระราชโอรสพระองค์แรกของสมเด็จพระราชินีโซเฟีย มักดาลีนา
เหตุนี้ได้กลายเป็นข้อกล่าวหาจากฝ่ายการเมืองตรงข้าม ช่วงยุคหลัง พ.ศ. 2329 และ พ.ศ. 2332 ที่ซึ่งเป็นเรื่องที่ถูกร้องเรียนทั่วประเทศที่มีการรับรู้เรื่องข่าวลือว่าพระมหากษัตริย์ทรงให้มังค์ทำให้พระราชินีทรงพระครรภ์ แผ่นภาพต่าง ๆ ได้ถูกแปะไว้ทุกหัวมุมถนนทั่วสต็อกโฮล์ม
เหตุการณ์นี้ได้ถูกวาดภาพล้อเลียนโดยคาร์ล ออกุสต์ เออเรนสวัลด์ในจดหมายส่วนตัวซึ่งต่อมาได้ถูกค้นพบในภายหลัง ภาพวาดของเขาได้รับการเผยแพร่ใน พ.ศ. 2530 ที่ซึ่งเขาได้ผ่านเรื่องราวข่าวลือและตลกล้อเลียนพระเจ้ากุสตาฟที่ 3, พระราชินีโซเฟีย มักดาลีนาและมังค์ โดยปราศจากการพิสูจน์ซึ่งเขาเชื่อว่าการกระทำของทั้งสองพระองค์และมังค์เป็นเรื่องจริง ได้มีข่าวลือว่า พระมหากษัตริย์และพระราชินีทรงหย่าขาดจากกันอย่างลับ ๆ และพระราชินีทรงอภิเษกสมรสกับมังค์
ไม่มีการพิสูจน์ว่ามังค์เป็นบิดาขององค์มกุฎราชกุมาร ทั้งที่พระมหากษัตริย์และพระราชินีทรงเคยถูกบรรยายว่าทรงสนพระทัยทางเพศอย่างมาก ศาสตราจารย์ลึนน์รอธได้แนะนำในเรื่องของปัญหาทางกายวิภาค ที่ซึ่งรับรู้กันไม่กี่คน เป็นปัจจัยหลักที่ทำให้การผลิตทายาทได้อย่างช้า ในขณะที่ข่าวลือก็ยังคงมีอยู่เรื่อยไป อย่าไรก็ตามเมื่อทั้งสองพระองค์พระราชทานของกำนัลแก่มังค์โดย พระมหากษัตริย์ทรงเลื่อนขั้นให้เขา และพระราชินีพระราชทานนาฬิกาซึ่งมีพระสาทิสลักษณ์ของพระนาง, เงินและแหวนเพชรแก่เขา บุคคลในวงการสังคมจำนวนน้อยที่เข้าเป็นกลุ่มเดียวกับสมเด็จพระพันปีหลวงโดยการสนับสนุนและกระจายข่าวลือ เช่น แอนนา ชาร์ล็อตตา ซโรเดอร์เฮล์มและอีวา เอเลนา โลเวน
พระอนุชาของพระเจ้ากุสตาฟ คือ ดยุคชาร์ลส์ ซึ่งต่อมาคือ สมเด็จพระเจ้าชาร์ลส์ที่ 13 แห่งสวีเดน ซึ่งทรงต้องการครองราชบัลลังก์ ก็เป็นผู้กระตุ้นให้เกิดข่าวลือนี้ พระมารดาของพระองค์ได้มีการพูดถึงในระหว่างพระราชินีโซเฟีย มักดาลีนาทรงพระครรภ์ ได้เกิดกระแสข่าวลือท่ามกลางสาธารณะเกี่ยวกับบุตรที่ต้องเป็นบุตรนอกกฎหมาย และพระนางเชื่อว่าพระมหากษัตริย์ทรงจ้างมังค์เพื่อทำให้พระราชินีทรงพระครรภ์ และพระนางจะไม่ยอมรับราชบัลลังก์ให้มาอยู่ในมือของ "ทายาทของขุนนางธรรมดาสามัญ" สมเด็จพระพันปีหลวงทรงให้ดยุคชาร์ลส์ไปซักถามมังค์ และพูดเกี่ยวกับพระมหากษัตริย์ ซึ่งทรงตกพระทัยมาก สมเด็จพระราชินีโซเฟีย มักดาลีนาทรงถูกทำให้ตกพระทัยโดยข้อกล่าวหา พระนางทรงสาบานว่าพระนางจะไม่ตรัสสิ่งใด ๆ กับสมเด็จพระพันปีหลวงอีกเลย และพระนางก็ไม่ตรัสใด ๆ จริง
พระมหากษัตริย์ทรงขอให้พระราชมารดาทรงแสดงการขออภัยแก่สาธารณะสำหรับข้อกล่าวหาที่ยังคงเหลือเพียงเศษเสี้ยวของพระราชวงศ์ (12 พฤษภาคม พ.ศ. 2321) เหตุการณ์นี้ได้รับความสนใจเป็นจำนวนมากและสร้างความแตกหักระหว่างพระเจ้ากุสตาฟที่ 3 กับพระราชมารดา เรื่องอื้อฉาวนี้ได้ทำลายภาพอุบัติเหตุของการเฉลิมฉลองซึ่งได้เกิดขึ้นในงานเลี้ยงพระกระยาหารสาธารณะ ประชาชนได้ถูกเชิญไปร่วมพระราชพิธีเฉลิมฉลองการประสูติขององค์รัชทายาท แต่คนจำนวนมากได้เข้าร่วมและฝูงชนที่วุ่นวายและตื่นตกใจ ประชาชนจำนวนระหว่าง 60 ถึง 100 คนได้เหยียบกันตายในพระราชพิธี
ช่วงระหว่างปี พ.ศ. 2318 ถึง 2326 เป็นช่วงที่สมเด็จพระราชินีโซเฟีย มักดาลีนาอาจจะทรงมีความสุขที่สุด สัมพันธภาพระหว่างพระนางกับพระสวามีเป็นไปได้ด้วยดีและพระนางทรงได้รับความเคารพหลังจากทรงประกอบพระราชกรณียกิจของพระราชวงศ์ หลังจากพระราชโอรสพระองค์เล็กคือ เจ้าชายคาร์ล กุสตาฟ ดยุกแห่งสมาแลนด์สิ้นพระชนม์ในปี พ.ศ. 2326 ชีวิตสมรสจึงได้ทรุดโทรมลง การปรองดองเพียงชั่วครู่ในปี พ.ศ. 2330 ได้ถูกเข้าใจโดยดัสเชสเฮดวิก เอลิซาเบธ ชาร์ล็อตซึ่งทรงบันทึกในพระอนุทินส่วนพระองค์บางครั้ง โดยไม่ทรงหวังว่าบันทึกจะสมบูรณ์หรือคงอยู่ต่อไป ซึ่งทรงบันทึกว่า พระมหากษัตริย์ไม่ทรง "อ่อนไหวต่อเสน่ห์ของสตรี" เป็นนัยว่า พระองค์ทรงเป็นพวกรักร่วมเพศ
ใน พ.ศ. 2330 สมเด็จพระราชินีโซเฟีย มักดาลีนาทรงฝากทรัพย์สินจำนวน 50,000 ริคส์ดาเลอร์ในบัญชีทรัพย์สินของมังค์ ที่ซึ่งเป็นเรื่องอื้อฉาวไปในวงกว้างโดยถือเป็นการ "ของขวัญอำลา" ในจุดนี้ มังค์ได้มีความสัมพันธ์อื้อฉาวกับนักบัลเล่ต์ โจวันนา บาซซี ผู้ซึ่งสมเด็จพระราชินีโซเฟีย มักดาลีนาทรงชิงชังอย่างเห็นได้ชัด  พระมหากษัตริย์ทรงหวั่นพระทัยเมื่อทรงทราบเรื่องที่พระราชินีทรงฝากพระราชทรัพย์ และพระองค์ทรงพยายามป้องกันไม่ให้เรื่องนี้แพร่กระจายสู่สาธารณะ อย่างไรก็ตามทรงทำไม่สำเร็จ
บุตรของโจวันนา บาซซี เชื่อว่าเป็นบุตรของมังค์ด้วย เนื่องจากมีกำลังกายที่แข็งแรงเหมือนกับองค์มกุฎราชกุมาร
สมเด็จพระพันปีหลวงและบั้นปลายพระชนม์ชีพ
ใน พ.ศ. 2335 พระเจ้ากุสตาฟที่ 3 ทรงถูกลอบปลงพระชนม์ กลุ่มผู้สมรู้ร่วมคิดมีเจตนาที่จะให้พระนางโซเฟีย มักดาลีนาทรงเป็นผู้สำเร็จราชการแผ่นดินในระหว่างที่พระราชโอรสยังทรงพระเยาว์ พระนางทรงถูกทำให้เกรงกลัวผู้ทำการปลงพระชนม์พระสวามี แต่ก็กลายเป็นข้อครหาว่าพระนางไม่ทรงฉลองพระองค์ไว้ทุกข์ขณะทรงประทับส่วนพระองค์แต่ทรงไว้ทุกข์เฉพาะพระราชพิธีเสด็จเป็นทางการเท่านั้น  มันกลายเป็นสิ่งที่ดีเนื่องจากทรงสามารถปลีกพระองค์ออกจากสาธารณะ พระเทวัน (น้องเขย)ของพระนาง ดยุคชาร์ลส์ได้กลายเป็นผู้สำเร็จราชการแทนพระองค์ และพระนางทรงหลบเลี่ยงบทบาททางการเมือง ในขณะที่ทรงตกพุ่มหม้าย สมเด็จพระพันปีหลวงโซเฟีย มักดาลีนาทรงดำรงพระชนม์ชีพเก็บพระองค์และทรงประกอบพระราชกรณียกิจเพื่อการกุศล
ใน พ.ศ. 2340 พระนางทรงยืนกรานที่จะเลี่ยงที่จะเสด็จรับพระสุณิสา คือ เจ้าหญิงเฟรเดอริกาแห่งบาเด็นในคราวที่เจ้าหญิงเสด็จมาถึง ซึ่งพระพันปีหลวงทรงจดจำถึงคราที่พระนางทรงต้องโดดเดี่ยวเมื่อการที่ต้องมาเป็นเจ้าสาวอย่างขมขื่นพระทัย ในระหว่างรัชกาลของพระราชโอรส พระนางแทบจะไม่แสดงพระองค์ในราชสำนักยกเว้นทุกวันอาทิตย์และการทูลเชิญของราชสำนัก และพระนางโปรดที่จะประทับแต่ในพระตำหนักส่วนพระองค์
ใน พ.ศ. 2352 พระนางทรงได้เป็นพยานในการสละราชบัลลังก์ของพระเจ้ากุสตาฟที่ 4 อดอล์ฟ พระราชโอรส หลังจากสวีเดนต้องสูญเสียฟินแลนด์ให้แก่รัสเซีย พระนางทรงสะเทือนพระทัยมากจากการที่พระราชโอรสทรงถูกรัฐประหารยึดพระราชอำนาจ พระเจ้ากุสตาฟที่ 4 และพระราชินีเฟรเดอริกาทรงถูกเนรเทศและแทนที่ด้วยสมเด็จพระเจ้าชาร์ลส์ที่ 13 แห่งสวีเดน พระเทวันของพระนาง แต่พระนางยังคงได้รับพระบรมราชานุญาตให้ประทับที่สวีเดนต่อไปจนกระทั่งสิ้นพระชนม์ ในปี พ.ศ. 2353 – 2354 พระนางทรงเป็นหนึ่งในพระราชวงศ์เพียงไม่กี่พระองค์ที่ทรงเป็นมิตรกับเดซีรี แคร์รี นายพลฌอง แบ็ฟติสท์ เบอร์นาด็อตต์ได้ระมัดระวังสมเด็จพระพันปีหลวงด้วยความคลางแคลงใจ แม้ว่าพระนางจะทรงได้รับการคุ้มครองโดยไม่ทรงต้องรับโทษฑัณฑ์ซึ่งพระนางไม่ทรงตำหนิเขาว่าทั้งเขาและบุตรชายของเขาได้ทำการแทนที่ตำแหน่งของพระราชโอรสและพระราชนัดดาของพระนาง และเหตุนี้เองทำให้เบอรืนาด็อตต์เต็มใจที่จะดำรงสถานะของพระนางไว้
ได้มีการกล่าวถึงพระนางว่า "พระนางทรงเป็นหนึ่งในบุคคลที่น่าเศร้าใจที่สุดและโดดเดี่ยวที่สุดในประวัติศาสตร์แห่งราชวงศ์สวีเดน"
สิ้นพระชนม์
สมเด็จพระพันปีหลวงโซเฟีย มักดาลีนาสิ้นพระชนม์ในวันที่ 21 สิงหาคม พ.ศ. 2356 ณ พระราชวังอัลริคส์ดัล ประเทศสวีเดน สิริพระชนมายุ 67 พรรษา พระบรมศพถูกฝังที่โบสถ์ริดดาร์โฮลเม็น ทรงดำรงพระชนม์ชีพในราชสำนักสวีเดนมาเป็นเวลาถึง 4 รัชกาลคือ รัชสมัยสมเด็จพระเจ้าอดอล์ฟ เฟรเดอริคแห่งสวีเดน, สมเด็จพระเจ้ากุสตาฟที่ 3 แห่งสวีเดน, สมเด็จพระเจ้ากุสตาฟที่ 4 อดอล์ฟแห่งสวีเดน และสมเด็จพระเจ้าชาร์ลส์ที่ 13 แห่งสวีเดน
วัฒนธรรมร่วมสมัย
เรื่องอื้อฉาวของการสมบูรณ์ของการอภิเษกสมรสนี้และเรื่องอื้อฉาวของการสืบราชสันตติวงศ์ได้ถูกนำมาสร้างในเอสวีทีในฐานะละครแนวประวัติศาสตร์เรื่อง "Gustav III:s äktenskap" (การอภิเษกสมรสของพระเจ้ากุสตาฟที่ 3) ในปี พ.ศ. 2544 ที่ซึ่งผู้ที่รับบทสมเด็จพระราชินีโซเฟีย มักดาลีนาคือ อิเบน ฮเจ็จเล นักแสดงสาวชาวเดนมาร์ก
เรื่องนี้ได้กลายเป็นแรงบันดาลใจแก่นิยายเรื่อง Drottningens juvelsmycke (มงกุฎราชินี) ซึ่งโด่งดังมากในสวีเดน ซึ่งเล่าเรื่องราวผ่านตัวละครหลักชื่อ ทินโทมารา พี่น้องต่างมารดาของพระเจ้ากุสตาฟที่ 4 อดอล์ฟโดยมีบิดาเดียวกันคือเคานท์มังค์
พระโอรส
พระนางโซเฟีย มักดาลีนามีพระโอรส 2 พระองค์ดังนี้
อ้างอิง
17461813
คริสทีอัน ฟรีดริช เชินไบน์
คริสทีอัน ฟรีดริช เชินไบน์ (Christian Friedrich Schönbein; 18 ตุลาคม ค.ศ. 1799 – 29 สิงหาคม ค.ศ. 1868) เป็นนักเคมีชาวเยอรมัน/สวิส เกิดที่เมืองเม็ทซิงเงิน เมื่ออายุได้ 13 ปี เชินไบน์ช่วยงานที่บริษัทยาในเมืองเบิบลิงเงินและผ่านการสอบของศาสตราจารย์ด้านเคมีที่ทือบิงเงิน ต่อมาในปี ค.ศ. 1828 เชินไบน์ดำรงตำแหน่งศาสตราจารย์ที่มหาวิทยาลัยบาเซิล ในปี ค.ศ. 1838 เขาประดิษฐ์เซลล์เชื้อเพลิง เชินไบน์เสียชีวิตในปี ค.ศ. 1868
โอโซน
ในปี ค.ศ. 1839 ระหว่างทำการทดลองอิเล็กโทรไลซิสที่มหาวิทยาลัยบาเซิล เชินไบน์ได้กลิ่นเฉพาะกลิ่นหนึ่งในห้องทดลอง เขาจึงตั้งชื่อก๊าซชนิดใหม่นี้ว่า "โอโซน" (ozone) ซึ่งมีที่มาจากคำ ozein ในภาษากรีก แปลว่า "ได้กลิ่น" เชินไบน์ตีพิมพ์ผลงานการค้นพบในปีต่อมา
ดินสำลี
ในปี ค.ศ. 1845 ระหว่างทำการทดลองในห้องครัว เชินไบน์ทำสารผสมกรดไนตริกและกรดซัลฟิวริกหก เขาใช้ผ้าฝ้ายเช็ดและนำไปตากไว้ที่เตา แต่กลับพบว่าผ้าฝ้ายติดไฟอย่างรวดเร็ว เชินไบน์จึงพบผลิตภัณฑ์ใหม่ที่เรียกว่า "ดินสำลี" (guncotton) อย่างไรก็ตาม การนำดินสำลีไปใช้ในทางทหารนั้นไม่ประสบความสำเร็จ จนกระทั่งต่อมามีการพัฒนาดินสำลีให้ใช้งานได้ดีขึ้น
รัตติกร ศศิธร สายใยรัก สายใยลวง
รัตติกร ศศิธร สายใยรัก สายใยลวง (Swaragini— Jodein Rishton Ke Sur Swaragini— Join the Melody of Relationships) เป็นละครโทรทัศน์อินเดีย ออกอากาศเป็นวันแรกในวันที่ 2 มีนาคม 2015 ทางช่อง Colors TV. นำแสดงโดย เฮลลีย์ ชาห์, เทจัสวี ประกาศ, วรุณ กาปูร์ และ นามิช ทาเนจา และจบลงในวันที่ 14 ธันวาคม 2016 รวมทั้งสิ้น 469 ตอน
เนื้อเรื่อง
เมื่อพระจันทร์ไม่เคยแบ่งเป็นสอง พี่น้องจึงต้องแย่งชิงความเป็นหนึ่ง หากสายใย ไม่อาจสานสัมพันธ์รัก และสายเลือด ก็ไม่อาจต้นสัมพันธ์ลวง ความจริงที่ถูกเปิดเผย เฉลยเรื่องร้ายในอดีต คนที่รัก กลับไม่ได้อยู่ด้วยกัน และ คนที่ผูกพัน กลับไม่ใช่คนที่รัก
สมเด็จพระศรีไชยเชษฐ (นักองค์สงวน)
สมเด็จพระศรีไชยเชษฐ พระนามเดิม นักองค์สงวน เป็นพระมหากษัตริย์กัมพูชารัชกาลที่ 102
พระองค์ประสูติเมื่อราว พ.ศ. 2252 ทรงเป็นพระราชโอรสของสมเด็จพระศรีธรรมราชาธิราช ซึ่งหลังจากพระบิดาหนีมายังกรุงศรีอยุธยาพร้อมพระบิดาใน พ.ศ. 2256 พระองค์ยังอยู่ในกัมพูชา ทรงมีบทบาทสำคัญในการร่วมมือกับพระอุไทยราชา (นักองค์โสร์) ในการต่อสู้กับนักพระสัตถาใน พ.ศ. 2280 จนในที่สุดพระราชบิดาได้ขึ้นครองราชย์อีกครั้งหนึ่ง พระองค์นั้นมีพระราชโอรสสองพระองค์ คือนักองค์โนน (ต่อมาคือสมเด็จพระรามราชาธิราช) และนักองค์ชี
วามนะ
วามนะ (वामन, ไอเอเอสที: ; ) เป็นอวตารที่ห้าของพระวิษณุ  พระองค์ต้องปรับปรุงกาลเวลาให้เหมือนเดิมโดยต้องจัดการกับอสูร นามว่า ท้าวมหาพลี ผู้ที่ไม่สมควรมีอำนาจในจักรวาล โดยหลังจากนั้นท้าวมหาพลีถวายศีรษะให้วามนะเหยียบและส่งเขาไปที่สุตาลโลก
นิรุกติศาสตร์
วามนะ (वामन) เป็นภาษาสันสกฤตที่แปลว่า "คนแคระ" และยังเป็นที่รู้จักกันในชื่อ ตรีวิกรม (त्रिविक्रम) ที่หมายถึงการเดินสามก้าวที่แสดงถึงสวรรค์ ,โลก และบาดาล
การกำเนิด
พระแม่อทิติได้ทำพิธีปโยวรตะ คือ การถือพรตอดอาหาร ดื่มเพียงแค่นม เป็นเวลา 12 วัน เพื่อถวายแด่พระวิษณุ ผลคือ พระวิษณุ ได้อวตารเป็นวามนะ ถือกำเนิดจากพระแม่อทิติและพระกัศยปเทพบิดร
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
'''การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 หรือที่นิยมเรียกสั้น ๆ ว่า 35/1''' จัดขึ้นในวันอาทิตย์ที่ 22 มีนาคม พ.ศ. 2535 เป็นครั้งแรกหลังจากที่คณะรักษาความสงบเรียบร้อยแห่งชาติได้ล้มรัฐบาลที่มาจากการเลือกตั้งของพลเอกชาติชาย ชุณหะวัณ จากพรรคชาติไทยด้วยการรัฐประหารเมื่อวันเสาร์ที่ 23 กุมภาพันธ์ พ.ศ. 2534 มีทั้งหมด 15 พรรค และผู้สมัคร 2,185 คน ที่นั่งทั้งหมด 360 ที่นั่ง ผลที่ตามมาคือชัยชนะของพรรคสามัคคีธรรมซึ่งเป็นพรรคที่เพิ่งก่อตั้ง โดยได้ 79 ที่นั่ง แม้จะได้คะแนนเสียงน้อยกว่าพรรคความหวังใหม่ที่นำโดยพลเอกชวลิต ยงใจยุทธ ผู้มีสิทธิเลือกตั้งคิดเป็น 59.2%
วามนะ
สัญลักษณ์
มหาพลีเป็นสัญลักษณ์แห่งสัมฤทธิ (ความเจริญ) สามก้าวแสดงถึงสามสถานะ ได้แก่ ชครัต (การตื่น), สวาปนะ (การนอนหลับฝัน) และสุศุปติ (การนอนหลับลึก) และก้าวสุดท้าย เรียกว่าโมกษะ (ความหลุดพ้น)
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การตั้งพรรคสามัคคีธรรม
พรรคสามัคคีธรรม เป็นพรรคการเมืองที่รวบรวมนักการเมืองมาจากหลายพรรค และมีบุคคลใกล้ชิดกับคณะรักษาความสงบเรียบร้อยแห่งชาติ (รสช.) ดำรงตำแหน่งสำคัญคือ นาวาอากาศตรีฐิติ นาครทรรพ ที่เป็นเลขาธิการพรรค
วามนะ
วิหาร
ภาพของวามนะพบได้หลายวิหารของลัทธิไวษณพ ตัวอย่างวิหารในนี้คือ:
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การตั้งพรรคสามัคคีธรรม
หัวหน้าพรรคสามัคคีธรรม คือ นายณรงค์ วงศ์วรรณ อดีตหัวหน้าพรรครวมไทย และอดีตหัวหน้าพรรคเอกภาพ พรรคสามัคคีธรรมถูกตั้งขึ้น เพื่อสนับสนุนแกนนำของคณะ รสช. และอาจจะกล่าวได้ว่าแกนนำของ คณะ รสช. บางคน มีส่วนสนับสนุนพรรคนี้ เพื่อเป็นเครื่องมือในการสืบทอดอำนาจ หลังการเลือกตั้ง พรรคสามัคคีธรรม จึงเป็นพรรคที่มาคล้ายกับ พรรคเสรีมนังคศิลา ที่เคยสนับสนุน จอมพล ป.พิบูลสงคราม และ พรรคสหประชาไทย ที่เคยสนับสนุน จอมพลถนอม กิตติขจร ในการรักษาอำนาจหลังการรัฐประหาร นอกจากนี้นักการเมืองบางคนในสังกัด พรรคสามัคคีธรรม ยังเคยสังกัดใน พรรคเสรีนังคศิลา และพรรคสหประชาไทย อีกด้วย
ผลการเลือกตั้ง
ในการเลือกตั้งครั้งนี้มี 4 พรรค ที่ส่งผู้สมัครแต่ไม่มีผู้ใดได้รับเลือกเลยคือ พรรคสหประชาธิปไตย, พรรครวมพลังใหม่, พรรคท้องถิ่นก้าวหน้า และ พรรคเกษตรเสรี
อนึ่ง การเลือกตั้งครั้งนี้โดยเฉพาะในพื้นที่กรุงเทพมหานคร พรรคพลังธรรม ประสบความสำเร็จเป็นอย่างมาก โดยสามารถได้ที่นั่งถึง 32 ที่นั่งจากทั้งหมด 35 ที่นั่ง ทำให้นักการเมืองที่มีชื่อเสียงหลายคนไม่ได้รับการเลือกตั้ง เช่น ร.ต.อ.เฉลิม อยู่บำรุง หัวหน้าพรรคมวลชน, นายมารุต บุนนาค, นายปราโมทย์ สุขุม, นายพิชัย รัตตกุล, นายเจริญ คันธวงศ์ พรรคประชาธิปัตย์ และเป็นถือเป็นการเข้ามามีบทบาททางการเมืองครั้งแรกด้วยของนักการเมืองหน้าใหม่ที่กลายมาเป็นผู้มีบทบาทสำคัญในทางการเมืองในเวลาต่อมา ได้แก่ นายอภิสิทธิ์ เวชชาชีวะ ซึ่งเป็นผู้เดียวที่ได้รับการเลือกตั้งในพื้นที่กรุงเทพมหานครของพรรคประชาธิปัตย์ และคุณหญิงสุดารัตน์ เกยุราพันธุ์ จากพรรคพลังธรรม
การจัดตั้งรัฐบาล
ในชั้นแรกพรรคสามัคคีธรรม ประสบความสำเร็จ ในการหนุน ดร.อาทิตย์ อุไรรัตน์ ส.ส.พรรคสามัคคีธรรม ขึ้นเป็น ประธานสภาผู้แทนราษฎร ซึ่งเป็นตำแหน่งสำคัญเพราะมีสถานะเป็น ประธานรัฐสภาโดยตำแหน่ง ซึ่งก็คือเป็นผู้นำรายชื่อนายกรัฐมนตรีขึ้นทูลเกล้าฯ และเป็นผู้ลงนาม รับสนองพระบรมราชโองการฯ แต่งตั้งนายกรัฐมนตรี นั่นเอง
พรรคสามัคคีธรรมได้ที่นั่งมากที่สุด คือ 79 ที่นั่ง จากจำนวนที่นั่งทั้งหมด 360 ที่นั่ง ทำให้ต้องจัดตั้งรัฐบาลผสม โดยได้รับการสนับสนุนจากอีก 4 พรรค รวมเป็น 5 พรรคร่วมรัฐบาล คือ พรรคสามัคคีธรรม (ส.ส. 79 คน) พรรคชาติไทย (ส.ส. 74 คน) พรรคกิจสังคม (ส.ส. 31 คน) พรรคประชากรไทย (ส.ส. 7 คน) และพรรคราษฎร (ส.ส. 4 คน) รวมเป็น ส.ส.ฝ่ายรัฐบาล 195 คน
ขณะที่พรรคฝ่ายค้านประกอบด้วย 6 พรรค คือ พรรคความหวังใหม่ (ส.ส. 72 คน) พรรคประชาธิปัตย์ (ส.ส. 44 คน) พรรคพลังธรรม (ส.ส. 41 คน) พรรคเอกภาพ (ส.ส. 6 คน) พรรคปวงชนชาวไทย (ส.ส. 1 คน) และพรรคมวลชน (ส.ส. 1 คน) รวม 165 คน
ต่อมามีการยืนยันจากนางมาร์กาเร็ต แท็ตไวเลอร์ โฆษกกระทรวงการต่างประเทศสหรัฐอเมริกา ว่าเป็นผู้หนึ่งที่ “ต้องห้าม” ไม่สามารถขอวีซ่าเดินทางเข้าสหรัฐอเมริกา เพราะมีความใกล้ชิดกับนักค้ายาเสพติด ทำให้แกนนำพรรคร่วมรัฐบาลได้เลือกเสนอชื่อ พล.อ.สุจินดา คราประยูร ขึ้นทูลเกล้าฯ และมีพระบรมราชโองการ โปรดเกล้าฯ แต่งตั้งให้ พล.อ.สุจินดา คราประยูร เป็นนายกรัฐมนตรีเมื่อวันที่ 7 เมษายน พ.ศ. 2535 ท่ามกลางกระแสเรียกร้อง "นายกฯ ต้องมาจากการเลือกตั้ง" ที่เป็นกระแสหลักของสังคมในขณะนั้น ต่อเนื่องมาจากยุคของ พล.อ.เปรม ติณสูลานนท์ และทำให้พรรคร่วมรัฐบาลทั้ง 5 ถูกขนานนามจากสื่อมวลชนยุคนั้นว่า พรรคมาร
หลังการขึ้นดำรงตำแหน่งนายกรัฐมนตรี ของ พล.อ.สุจินดา เกิดกระแสต่อต้านจากสังคมมากมาย ถึงขั้นมีประชาชนชุมนุมประท้วงจำนวนมาก และในที่สุดนำไปสู่ เหตุการณ์พฤษภาทมิฬ ซึ่งทำให้ในปีนี้ต้องจัดเลือกตั้งทั่วไปอีกครั้งคือ การเลือกตั้ง 13 กันยายน พ.ศ. 2535 (35/2)
คาวิกา โชจิ
คาวิกา โชจิ (Kawika Shoji; 11 พฤศจิกายน ค.ศ. 1987) เป็นนักกีฬาวอลเลย์บอลชาวอเมริกัน ปัจจุบันเล่นให้กับทีมชาติสหรัฐ และสโมสรอัสแซตซอแรซอเวียแชชุฟในตำแหน่งตัวเซต
ประวัติ
โชจิเริ่มต้นเล่นวอลเลย์บอลกับทีมโรงเรียนอิโอลานีในบ้านเกิดของเขา พ่อของเขาเดฟ โชจิ เป็นอดีตผู้ฝึกสอนของทีมวอลเลย์บอลฮาวายเรนโบว์วาเฮเนในการแข่งขันวอลเลย์บอลหญิงเอ็นซีเอเอ ดิวิชัน 1 และน้องชายของเขาเอริก โชจิ ซึ่งเป็นนักวอลเลย์บอลเช่นเดียวกัน
ในปี ค.ศ. 2004 โชจิได้รับเลือกให้เป็นตัวแทนของทีมชาติสหรัฐชุดเยาวชน ในการเข้าร่วมการแข่งขันวอลเลย์บอลยุวชนชายชิงแชมป์นอร์เซกา 2004 และยังได้รับรางวัลตัวเชตยอดเยี่ยมจากการแข่งขันรายการนี้ และต่อมาในปี ค.ศ. 2007 ได้เข้าแข่งขันวอลเลย์บอลชายชิงแชมป์โลก รุ่นอายุไม่เกิน 21 ปี ในโมร็อกโก ซึ่งจบอันดับที่ 7 ในปีเดียวกันเขาได้เข้าศึกษาที่มหาวิทยาลัยสแตนฟอร์ดและได้ลงเล่นวอลเลย์บอลให้กับทีมสแตนฟอร์ดคาร์ดินัลซึ่งเป็นทีมให้มหาวิทยาลัยและบางครั้งเขายังได้ลงเล่นร่วมกับเอริกน้องชายของเขา ในปี ค.ศ. 2010 เขาได้เป็นผู้มีส่วนสำคัญในการพาทีมเข้ารับรางวัลชนะเลิศในการแข่งขันเอ็นซีเอเอ นอกจากนี้ยังได้รับรางวัลผู้เล่นยอดเยี่ยมในรอบชิงชนะเลิศ และรางวัลเอวีซีเอผู้เล่นยอดเยี่ยมแห่งปี
หลังจากนั้นเขาได้ย้ายไปเล่นให้สโมสรตัมเปเรอิสกุ-วอลเลย์ในประเทศฟินแลนด์ ซึ่งเขาจบอันดับที่ 3 ของลีก ในฤดูกาล 2011–2015 เขาได้ย้ายไปเล่นที่สโมสรเบอร์ลินรีไซเคิลวอลลีย์ ในบุนเดิสลีกาของเยอรมนี ซึ่งได้แชมป์ลีกในฤดูกาล 2012, 2013 และ 2014 ในฤดูกาล 2014 เอริกน้องชายของเขาได้ย้ายมาเล่นร่วมสโมสรเดียวกันกับเขา
ในฤดูกาล 2015–16 เขาได้ลงเล่นในเตอร์กิชเมนส์วอลเลย์บอลลีกกับสโมสรอาร์คัสอิซมีร์ของตุรกี ต่อมาในฤดูกาล 2016–17 เขาได้ย้ายไปยังสโมสรโลโคโมติฟโนโวซีบิสค์ ในประเทศรัสเซีย ฤดูกาล 2017–18 เขาได้ย้ายไปสโมสรจีกรุปมอนซาในเซเรียอาอูโน (Serie A1) ของอิตาลี และและในฤดูกาลต่อมาเขาไปเล่นให้กับอัสแซตซอแรซอเวียแชชุฟ ในปลุสลีกา
ไอ-ลีก
ไอ-ลีก (I-League) เป็นลีกฟุตบอลสูงสุดของประเทศอินเดีย ก่อตั้งในปี ค.ศ. 2007
อู๋ จุน
อู๋ จุน เกิดเมื่อวันที่ เป็นนักแสดงไต้หวัน ซึ่งเกิดที่ประเทศบรูไน  อดีตสมาชิกวงฟาเรนไฮต์ ปัจจุบันเป็นศิลปินเดี่ยว ในค่าย Fulong Stars
วงศ์ลิลี
วงศ์ลิลี หรือ (En:Liliaceae) เป็นวงศ์ของพืชใบเลี้ยงเดี่ยว มีสมาชิกทั้งหมด 15 สกุล และมีประมาณ 600 สปีชีส์ อยู่ในอันดับ (En:Liliales) ส่วนใหญ่เป็นพืชล้มลุก อายุหลายปี มักมีหัวแบบหัวหอม
กุสตาวู เองดริส
กุสตาวู เองดริส (Gustavo Endres; 23 สิงหาคม ค.ศ. 1975 —) เป็นนักกีฬาวอลเลย์บอลชายชาวบราซิล เป็นสมาชิกคนหนึ่งของทีมชาติบราซิล และสโมสรวอลเลย์บอลบราซิลอะปาวีกานูซ เขาเล่นตำแหน่งตัวบล็อกกลาง
ชีวิตส่วนตัว
กุสตาวู เองดริส เกิดที่ปาสซูฟูนดู, รัฐฮิวกรังจีดูซูว, ประเทศบราซิล เขามีน้องชายชื่อมูรีลู เป็นนักวอลเลย์บอลทีมชาติบราซิล เขาแต่งงานกับราเชล พวกเขามีลูกชายสองคนชื่อว่า เอนซู - เอริค
วอลเลย์บอลชายชิงแชมป์แอฟริกา 1983
วอลเลย์บอลชายชิงแชมป์แอฟริกา 1983 (1983 Men's African Volleyball Championship) จัดขึ้นในเมืองพอร์ตซาอิด, ประเทศอียิปต์ มี 7 ทีมที่เข้าร่วมการแข่งขันในครั้งนี้
อะเลคซันดร์ มาโลฟีเยฟ
อะเลคซันดร์ ดมิตรีวิตช์ มาโลฟีเยฟ (Александр Дмитриевич Малофеев) เป็นนักเปียโนชาวรัสเซีย เขาเป็นผู้ชนะเลิศในรายการแข่งขันแกรนด์เปียชิงแชมป์กร็องปรีประจำปีค.ศ. 2016
บาร์นสตาเปิล
บาร์นสตาเปิล หรือ บาร์นสตาเบิล (Barnstaple, หรือ ) เป็นเมืองท่าริมแม่น้ำในนอร์ธเดวอน ประเทศอังกฤษ ประชากรในเขตแพริชของเมืองตามสำมะโน ค.ศ. 2011 มีจำนวน 24,033 คน พื้นที่เมืองนี้และที่อยู่อาศัยใกล้เคียงอย่างบิชอปส์ทอว์ตัน, เฟรมิงตัน และแลนด์คีย์มีประชากรรวม 46,619 คนใน ค.ศ. 2020
อะเลคซันดร์ มาโลฟีเยฟ
เขาเกิดเมื่อปีค.ศ. 2001 เป็นบุตรคนกลางของครอบครัว มีบิดาเป็นวิศวกร มาโลฟีเยฟเริ่มเรียนเปียโนขณะมีอายุ 5 ขวบ และเริ่มสนใจบทเพลงของคีตกวีอย่างไชคอฟสกี, ชอสตโกวิช, มาเลอร์, รัคมานีนอฟ และโปรโคเฟียฟ ขณะมีอายุ 7 ขวบ
บาร์นสตาเปิล
ภูมินามวิทยา
รูปสะกด Barnstable เลิกใช้ไปแล้ว แต่ยังปรากฏอยู่ในชื่อเทศมณฑลและเมืองในสหรัฐ ชื่อนี้ปรากฏขึ้นในคริสต์ศตวรรษที่ 10 และน่าจะมาจากคำภาษาอังกฤษยุคเริ่มแรกว่า bearde หมายถึง "ขวานรบ" กับคำว่า stapol หมายถึง "เสา" (เสาที่ใช้เป็นเครื่องหมายระบุสถานที่ชุมนุมทางศาสนาหรือทางปกครอง) ข้อสันนิษฐานที่ว่าคำว่า staple ในชื่อเมืองนี้หมายถึง "ตลาด" ซึ่งสื่อถึงตลาดแห่งหนึ่งในช่วงที่ก่อตั้งเมือง น่าจะไม่ถูกต้อง เพราะพบการใช้คำว่า staple ในความหมายนี้เป็นครั้งแรกใน ค.ศ. 1423
อะเลคซันดร์ มาโลฟีเยฟ
มาโลฟีเยฟเริ่มเป็นที่รู้จักในระดับนานาชาติในรายการประกวดไชคอฟสกีนานาชาติเพื่อนักดนตรีเยาชนครั้งที่ 8 (International Tchaikovsky Competition for Young Musicians) ในปีค.ศ. 2014 ซึ่งเขาเป็นผู้ชนะเลิศและได้รับเหรียญทอง
อ้างอิง
2001
บาร์นสตาเปิล
ประชากร
ใน ค.ศ. 2011 กลุ่มชาติพันธุ์ในเมืองมีดังนี้:
เมืองพี่น้อง
บาร์นสตาเปิลมีเมืองพี่น้องกับเมืองดังนี้:
ประเทศเม็กซิโกในโอลิมปิกเยาวชนฤดูร้อน 2014
กรีฑา
ผลการแข่งขันดังนี้ :
วิทยาลัยเทคนิคปักธงชัย
หลักสูตรประกาศนียบัตรวิชาชีพ (ปวช.)
เปิดสอน ๓ ประเภทวิชา
หลักสูตรประกาศนียบัตรวิชาชีพชั้นสูง (ปวส.)
เปิดสอน ๒ ประเภทวิชาระบบปกติและระบบทวิภาคี
ฟุตบอลทีมชาตินอร์เวย์
ฟุตบอลทีมชาตินอร์เวย์ (Norges herrelandslag i fotball หรือแบบไม่ทางการว่า Landslaget) เป็นฟุตบอลทีมชาติจากประเทศนอร์เวย์ ภายใต้การดูแลของสมาพันธ์ฟุตบอลนอร์เวย์
ณหทัย พิจิตรา
ณหทัย พิจิตรา (ชื่อเล่น: ต้อม; ชื่อจริง: รัตนสุดา ธำรงค์กิตติชัชวาล ; ชื่อเกิด: รัตนสุดา รัตนโชติ) เป็นนักแสดงชาวไทย เกิดเมื่อวันที่ 25 พฤศจิกายน พ.ศ. 2512 มีผลงานการแสดงภาพยนตร์เรื่องแรกในปี พ.ศ. 2533 ต่อมาเริ่มเป็นที่รู้จักในภาพยนตร์เรื่อง วิถีคนกล้า กำกับโดย ยุทธนา มุกดาสนิท ซึ่งสร้างชื่อเสียงให้ทันที  ในปี พ.ศ. 2534 ร่วมกับ จรัล มโนเพชร กับดาราใหม่ที่แจ้งเกิดใหม่ อาทิ นรินทร์ ทองคำ, อัครา อมาตยกุล (ชื่อเดิมคือ พุฒิชัย อมาตยกุล) และ ธิศวรรณ สุวรรณโพธิ์
ต่อมาจึงเริ่มมีผลงานทางจอแก้ว ในละคร "เดือนดับที่สบทา" ซึ่งถือเป็นผลงานละครเรื่องแรกและเรื่องเดียวที่เธอรับบทนางเอก นอกจากนี้เธอยังได้รับบทเด่นทางจอแก้วร่วมกับใหม่ เจริญปุระ และ มาช่า วัฒนพานิช ในละครเรื่อง วังน้ำวน ของค่ายเอ็กแซ็กท์ในปี พ.ศ. 2535 ด้วยสายตาที่ดุ และน้ำเสียงที่แหลม จึงมักจะได้รับบทร้ายและบทตลกเป็นส่วนมาก อีกทั้งยังมีอัลบั้มเพลงของตนเองมาแล้ว 1 ชุดเมื่อปี พ.ศ. 2537 ชื่อ ผู้หญิงคนกล้า
ด้านการศึกษาและชีวิตส่วนตัว ณหทัยจบสถาบันบัณฑิตพัฒนศิลป์ เธอสมรสและมีบุตรหนึ่งคน คือ โนอาห์ หรือพีรวิชญ์ มหากนก ปัจจุบันยังรับงานละครโทรทัศน์บ้างเป็นช่วง ๆ และ มีธุรกิจส่วนตัว เกี่ยวกับกิจการที่พักที่อำเภอเขาค้อ จังหวัดเพชรบูรณ์ ชื่อ ในสายหมอก บูติก รีสอร์ท และยังมีธุรกิจร้านอาหารสไตล์อิตาลี ชื่อร้าน ปัง ชีส โก้ และ ธุรกิจร้านสปา (ออร่าสปา) อีกด้วย
วันศุกร์ที่ 13
วันศุกร์ที่ 13 ถือเป็นวันโชคร้ายในความงมงายตะวันตก เกิดเมื่อวันที่ 13 ของเดือนในปฏิทินเกรโกเรียนตรงกับวันศุกร์ ซึ่งเกิดได้อย่างน้อยหนึ่งครั้งต่อปี แต่อาจมีได้ถึงสามครั้งต่อปี